भोपाल। मध्य प्रदेश के सतना में एक छात्र ने खुद को गोली मारकर खत्म कर लिया। मृतक के कानों में ईयरफोन लगे मिले। इससे अंदेशा जाहिर किया जा रहा है कि, वह लेटे हुए मोबाइल पर बात कर रहा होगा। छात्र कोतवाली थाना क्षेत्र की प्रभात बिहार कॉलोनी में किराए के कमरे में रहता था।
पुलिस के अनुसार, रावेन्द्र उर्फ रिंकू पिता प्रेमलाल अग्निहोत्री (24) एक निजी कॉलेज में हार्डवेयर नेटवर्किंग का कोर्स कर रहा था। शुक्रवार सुबह कमरे में उसकी लाश मिली। कमरा अंदर से बंद था। छात्र के सीने में गोली लगी है। पुलिस ने कमरे से पिस्टल बरामद की है। माना जा रहा है कि छात्र ने सुसाइड की है। उसके पास से एक लेटर भी मिला है जिसमें 'लव यू' लिखा हुआ है।
इसे प्रेम प्रसंग का मामला माना जा रहा है। कोतवाली पुलिस इस मामले की जांच कर रही है। जांच अधिकारी डीएल सेन के मुताबिक सुबह करीब दस बजे रिंकू की बुआ का लड़का रवि उसके कमरे पर गया था। जब काफी देर आवाज देने के बाद रिंकू ने दरवाजा नहीं खोला तो सब्बल की मदद से दरवाजा तोड़ा गया। अंदर रवि ने देखा की रिंकू के दोनों कान में ईयर फोन लगे हैं और उसकी कनपटी में गोली लगी हुई है। उसके पास से देसी कट्टा भी मिला है।
अगली स्लाइड्स में देखें photos
hin_Deva hin_Deva hin_Deva hin_Deva